Un ieșean din cartierul Nicolina a vrut să reclame faptul că vecini dintr-o minoritate etnică ard seară de seară deșeuri provocând în zonă mirosuri extrem de greu de suportat. Ca un simplu cetățean a intrat pe internet să caute un nr de telefon la care să sune polițiștii iar acolo a descoperit, cu plăcere, că poate face o reclamație on-line. Bucuria că Poliția s-a modernizat a fost însă de scurtă durată. Iată ce spune ieșeanul în cauză: Un ieșean din cartierul Nicolina a vrut să reclame faptul că vecini dintr-o minoritate etnică ard seară de seară deșeuri provocând în zonă mirosuri extrem de greu de suportat. Ca un simplu cetățean a intrat pe internet să caute un nr de telefon la care să sune polițiștii iar acolo a descoperit, cu plăcere, că poate face o reclamație on-line. Bucuria că Poliția s-a modernizat a fost însă de scurtă durată. Iată ce spune ieșeanul în cauză:

”Pe data de 3 ianuarie am depus o reclamatie online pe siteul politiei romane in legatura cu faptul ca in zona in care locuiesc se ard deseuri puternic poluante, cauciucuri si alte plastice, care fac aerul irespirabil in zona si ne pune in imposibilitatea de a deschide geamurile locuintelor, hainele lasate la uscat prind un miros de afumat, filtrele de aer instalate o iau razna cand se deschide geamul...etc.

Am ales sa depun sesizarea online tocmai pentru ca nu am dorit sa pierd vremea in trafic, sa astept pe la postul de politie aiurea si sa evit alte situatii neprevazute care te fac sa pierzi vremea fara sa rezolvi nimic . (Lipsa personalului de la sectie..etc)

Mi-am completat absolut toate datele de identificare; nume, CNP, telefon, email si altele solicitate de formular”

A confirmat telefon cele reclamate on-line dar tot nu a fost suficient

” Cam dupa 10 zile sunt sunat de un agent de politie de la sectia din zona, care imi solicita cateva detalii, ii confirm cele sesizate, ii raspund la intrebari insa finalizeaza discutia cu invitatia la sectie ca sa imi «asum» reclamatia depusa online ...ca asa e procedura! Il intreb...

- «pai daca este o reclamatie online..de ce trebuie sa o mai depun si offline? Nu mai am nimic de completat»

- « așa e procedura ».

- «Cum sa fie asa procedura? Aveti toate datele mele, va dau toate informatiile...de ce sa ne mai pierdem timpul unul altuia. Deplasati-va in teren si constatati problemele sesizate»

Polițistul îl ia la rost pentru că nu acceptă să vină și la secție

”În acel moment agentul m-a luat la rost, se aude foarte clar pe înregistrare : «Domnule...nu ma invatati pe mine cum sa imi fac treaba, asta e procedura ».

- «Bun, ramane sa stabilim o zi, o ora...si..poate ajung..daca asta e procedura.»

N-am ajuns pentru ca am foarte multa treaba...asa ca urma eventual sa reprogramez.

Ma suna iar la cateva zile...

- «Domnule..nu ati mai venit» imi repeta iar, usor isteric, ca trebuie sa ma prezint sa imi «asum» reclamatia.

Eu repet la fel, tot usor nervos, ca nu mi se pare normal sa depun offline reclamatia online. Atunci a început să mă amenințe ca daca nu vin suport consecintele . «Bine ...va rog sa va faceti treaba», i-am zis și am închis telefonul.

Șefii ieșeni ai agentului confirmă că reclamația on-line trebuie semnată la secție

Intrigat de asa zisa ”procedura” cu sesizarile online care trebuie depuse si offline ieșeanul poluat de vecini certați cu legea a sunat la sectia de politie de care aparținea agentul. Iar acolo, surpriză!

”Domnul de la informatii imi confirma ca asta e procedura...ca ma intelege ca e putin absurd sa pui oamenii pe drumuri aiurea..dar trebuie sa respectam PROCEDURA!”, a povestit uimit ieșeanul.

Nu s-a lăsat însă convins că așa e ”procedura” și a sunat la Bucuresti, la Politia Romana.

Bucureștiul neagă procedura lui Garcea

” Am sunat la Poliția Română la sediul de la București. Acolo mi s-a făcut legatura la «Online» și i-am povestit unei doamne exact ce s-a intamplat ..anume ca am depus o sesizare online..ca desi mi-am asumat sesizarea pentru ca am completat toate datele de identificare solicitate...si altele nu mai am de completat...agentul X ma informeaza ca procedura il obliga sa ma cheme la sectie sa imi mai «asum» reclamatia...

Doamna, pe un ton mirat imi raspunde...« dar nu este asta procedura...bineinteles ca daca ati depus online sesizarea...si v-ati completat datele si etc...sesizarea trebuie sa isi urmeze cursul normal . Nu este nici o procedura care sa va solicite prezenta la sectie pentru a confirma sesizarea depusa online . Va rog sa faceti o reclamatie in legatura cu solicitarile colegilor mei ca sa putem discuta cu ei. Procedurile sunt aceleasi in toata tara, si la Bucuresti si la Iasi deci »

Evident, ieșeanul a făcut imediat și reclamația către București.

Miliția îl vizitează acasă

Credeați că aici se termină absurdul? Evident că nu.

Când a ajuns seara acasă ieșeanul era așteptat de doi agenti de politie la usa, care ” ma roaga sa le semnez o invitatie la sectie . Ii intreb pentru ce...imi confirma ca e in legatura cu sesizarea online, le explic ca nu ma voi deplasa la sectie ca nu am timp si am aflat ca procedura nu e cea pe care mi-au indicat-o ei...si ca speram ca daca tot au facut drumul asta ..in loc sa piarda vremea doi agenti sa ma invite pe mine la sectie...poate se uita in zona sa vada cine arde ilegal deseurile ”.

Ce puteau face in această situație polițiștii deplasați la locuința reclamantului? Au verificat dacă într-adevăr cineva ardea deșeuri în zonă? Mirosea deja tare, dar, evident, că nu au dat curs reclamației. Cei doi agenți aveau ca misiune doar să ia semnătura ieșeanului reclamant cum că acesta din urmă va veni și în ”fizic” la secție pentru a depune reclamație.

Sunt sau nu oameni suficienți în Poliție?

”Deci Politia Romana poate dispune de cadre sa proceseze de 10 ori o reclamatie..dar nu are cadre care sa se ocupe si de probleme sesizate . (De asta se plang permanent cand le reclami ceva, lipsa personalului)”, e concluzia ieșeanului.

”Imi pun intrebarea, o fi rea vointa? Incearca sectia respectiva..sau politia in general sa descurajeze oamenii sa se planga ? Cum sa cred altceva cand in loc sa se ocupe de sesizare ei se ocupa de petent. Ma voi asigura ca respectivii domni vor afla totusi si care sunt procedurile corecte”, încheie ieșeanul.

Add comment